คือกินยาคุมไปเเล้ว 17 วันค่ะ เเล้วมีเพศสัมพันธ์กับเเฟนเเต่ใส่ถุงยางนะคะ มีสิทธิ์ท้องมั้ย
สวัสดีค่ะ Riliane6,หากเพิ่งทานยาคุมกำเนิดเป็นแผงแรก แต่ทานต่อเนื่องมาได้ 17 วันแล้วก่อนที่จะมีเพศสัมพันธ์ ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้แล้วค่ะ โดยหากไม่มีการลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย และไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% และหากใส่ถุงยางอนามัยร่วมด้วย โอกาสในการตั้งครรภ์ก็จะยิ่งน้อยลงไปอีกค่ะ